Berliner Zeitung

Berliner Zeitung (BLZ, "Berlindar Egunkaria") Alemaniako egunkaria da. Egoitza Berlinen du. 1945ean sortu zen, Ekialdeko Alemanian. Behin harresia eta Alemaniako Errepublika Demokratikoa erorita, egunkaria kaleratzen jarraitu da. Argitaratzailea Berliner Verlag da eta egoitza Haus des Berliner Verlagesen eraikinan dago. Ideologikoki zentro-ezkerrean kokatzen da.

 Historia 
Berliner Zeitung lehenengo aldiz 1945eko maiatzaren 21ean plazaratu zen, Sobietarrek okupatutako Berlin aldean.https://web.archive.org/web/20160308035552/https://www.questia.com/read/34690120/stalin-s-drive-to-the-west-1938-1945-the-origins Lehen erredakzio burua Alexander Kirsanow izan zen, koronel sobietarra. Baina hilabete gutxi batzuk izan ziren, berehala Rudolf Herrnstadt alemanaren eskuetan gelditu baitzen. 1949an Alemaniako Errepublika Demokratikoa aldarrikatu zen eta orduan egunkaria Alemaniako Alderdi Sozialista Batuaren eskuetara pasa zen.

1989an, Berlingo harresiaren erorketarekin, Gruner + Jahrrek eta Robert Maxwell argitaletxeak Berliner Zeitung eta Berliner Kurier erosi zituen. Azkenean, Gruner + Jahr jabe bakarra gisa gelditu zen eta 1997an egunkaria erabat berritu zuten. Helburu aitortua Alemaniako Washington Post antzekoa izatea zen. Gaur egun Alemaniako bi aldeetako kazetariak biltzen ditu eta egunkaria berritzailea izaten saiatzen ari da.https://www.spiegel.de/international/germany/east-german-newspapers-digitized-and-posted-online-a-908216.html Izan duen arrakastaren ondorioz, egun, estatu mailan nabarmentasuna izatea lortu duen Ekialdeko Alemaniako egunkari bakarra da. 2003an Berliner Zeitung Berlingo harpidetza gehien zuen egunkaria izan zen; asteroko edizioaren 207.800 ale saltzen ziren, 468.000 irakuleekin.

 Zuzendariak 
 1945eko maiatza–ekaina  Alexander Kirsanow 1945–1949  Rudolf Herrnstadt 1949ko maiatza-uztaila  Gerhard Kegel 1949ko uztaila-iraila  Georg Stibi 1949–1955 Günther Kertzscher 1955–1957  Erich Henschke 1957–1961  Theo Grandy 1961–1965  Joachim Herrmann 1965–1972  Rolf Lehnert 1972–1989  Dieter Kerschek 1989–1996  Hans Eggert 1996–1998  Michael Maier 1999–2001  Martin E. Süskind 2002–2006  Uwe Vorkötter 2006–2009  Josef Depenbrock 2009–2012  Uwe Vorkötter 2012-Gaur egun  Brigitte Fehrle

 Erreferentziak 

 Kanpo estekak 
 :Webgune ofiziala.

Kategoria:Alemaniako egunkariak
Kategoria:Alemanezko egunkariak
Kategoria:Alemaniako Errepublika Demokratikoa
Kategoria:1945 Alemanian
Kategoria:Berlingo kultura